**Konkurse „Visi po viena saule“ laimėta I vieta, 2022-04-05**

Priešmokyklinio ugdymo grupės „Boružėlės“ mokinė Aiva Bukšnytė dalyvavo Vilkaviškio rajono savivaldybės mokyklų priešmokyklinio ugdymo ir pradinių (1–4) klasių mokinių kūrybinių darbų konkurse „Visi po viena saule“, skirtame Pasaulinei Dauno sindromo dienai paminėti, ir priešmokyklinio amžiaus vaikų grupėje laimėjo I vietą. Konkursą organizavo Vilkaviškio r. Alvito mokykla-daugiafunkcis centras. Organizatoriai siekė kūrybingai paminėti Pasaulinę Dauno sindromo dieną, ugdyti toleranciją ir visavertį kiekvieno mokinio dalyvavimą ugdymo procese, atsižvelgiant į kiekvieno mokinio menines galimybes.

Aiva Bukšnytė konkursui pateikė kūrybinį darbą – spalvotais pieštukais dekoruotą, iš popieriaus iškirptą kojinę. Mergaitė apdovanota e-parduotuvės „KOPIKTA“ ir Vilkaviškio rajono savivaldybės administracijos Švietimo, kultūros ir sporto skyriaus dovanomis. Dalyvių darbai buvo vertinami atsižvelgiant į jų originalumą, kruopštumą ir užbaigtumą. Dalyvauti konkurse mokinę paskatino priešmokyklinio ugdymo mokytoja Vilma Imbrasienė.

Direktoriaus pavaduotoja ugdymui Violeta Kričenienė